Case ID: 1160856
Sentence 0: Açar sözlər: İpoteka ilə yüklü edilmiş mənzil satıldıqdan sonra mənzilin 1 ay müddətində boşaldılması (“İpoteka haqqında” Qanunun 59.3-cü maddəsi).Azərbaycan Respublikası Ali Məhkəməsinin Mülki Kollegiyasının hakimləri Xəlilov İsmayıl Kamil oğlu (sədrlik edən və məruzəçi), X1 və Əhmədova Mehparə Tofiq qızından ibarət tərkibdə, Babayeva Məlahət Əfqan qızının katibliyi ilə, Sumqayıt Apellyasiya Məhkəməsinin MK-nın xx xxxxxx 2019-cu il tarixli qətnaməsindən İddiaçı ASC tərəfindən verilmiş kassasiya şikayəti üzrə işə 30 iyun 2020ci il tarixdə baxaraq MÜƏYYƏN ETDİ: Abşeron rayon Məhkəməsinin xx xxxxx 2019-cı il tarixli, 2(012)-1764/2019 saylı qətnaməsi ilə iddia tələbi qismən təmin edilmiş, İddiaçı ASC ilə Cavabdeh2 arasında bağlanmış xx.xx.2015-ci il tarixli, 592 AİK N:li “Kredit müqaviləsi”nə vaxtından əvvəl xitam verilməsi, Cavabdeh2 43767,83 manat məbləğində əsas borcun, 571,14 manat məbləğində faiz borcunun, iddia ərizəsinin verilməsi üçün ödənilmiş 30 manat dövlət rüsumunun, ipoteka predmetinə tutmanın yönəldilməsinə dair bildirişin daşınmaz əmlakın dövlət reyestrində qeydə alınması üçün ödənilmiş 31 manat dövlət rüsumunun, mülkiyyət və yüklülük çıxarışlarının, kredit, alqı-satqı və ipoteka müqavilələrinin notarial qaydada təsdiqi üçün ödənilmiş 29 manat dövlət rüsumunun, ümumilikdə 44428,97 (qırx dörd min dörd yüz iyirmi səkkiz manat doxsan yeddi qəpik) manat pulun tutularaq İddiaçı Açıq Səhmdar Cəmiyyətinin xeyrinə ödənilməsi, iddia üzrə tələbin ipoteka predmetinə yönəldilməsi, Cavabdeh2 məxsus ünvan 1i ünvanında yerləşən 1 mərtəbəli fərdi yaşayış evinin açıq hərracdan satılması, satışdan əldə ediləcək pul vəsaiti hesabına hazırki iddia üzrə tələb olunan 44338,97 (qırx dörd min üç yüz otuz səkkiz manat doxsan yeddi qəpik) manat məbləğində kredit borcunun və 90 (doxsan) manat rüsumun İddiaçı ASC-yə ödənilməsi, iddia tələbinin qalan hissədə təmin edilməməsi qət edilmişdir.